stanford-oval/wikipedia huggingface dataset:
Epstein

Epstein on sukunimi, joka on muun muassa seuraavilla henkilöillä:
Brian Epstein (1934−1967), brittiläinen pop/rock-manageri
Charles Epstein, yhdysvaltalainen matematiikan professori
Fred Epstein (1937–2006), yhdysvaltalainen kirurgi
Howie Epstein (1955−2003), yhdysvaltalainen basisti
Jacob Epstein (1880−1959), yhdysvaltalais-brittiläinen kuvanveistäjä
Jane Ace (o.s. Epstein ?−1974), yhdysvaltalainen näyttelijä
Jean Epstein (1897−1953), ranskalainen elokuvaohjaaja, elokuvateoreetikko ja kirjailija
Jeffrey Epstein (1953−2019), yhdysvaltalainen liikemies.
Julius J. Epstein (1909–2000), yhdysvaltalainen käsikirjoittaja
Mikhail Epstein (s. 1950), venäläis-yhdysvaltalainen kirjallisuustieteilijä ja kulttuurintutkija
Philip G. Epstein (1909–1952), yhdysvaltalainen käsikirjoittaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Enrique Cerezo

Enrique Cerezo.
Enrique Cerezo Torres (s. 1947) on espanjalainen elokuvatuottaja. Hän toimii tällä hetkellä myös Espanjan pääsarjaseura Atlético Madridin puheenjohtajana, jossa hän on ollut vuodesta 2002 lähtien. Cerezo korvasi puheenjohtajan paikalla eronneen Jesús Gilin.
Hän on toistaiseksi tehnyt Atlético-seurahistorian kalleimmat siirrot. Vuonna 2006 joukkue hankki argentiinalaispelaaja Sergio "Kun" Agüeron 20 miljoonalla eurolla ja seuraavan vuoden kesänä se myi Fernando Torresin englantilaisseura Liverpooliin arviolta noin 36 miljoonalla eurolla.
Aiheesta muualla

Wikimedia Commonsissa on kuvia tai muita tiedostoja aiheesta .
Enrique Cerezon tuotanto
Eragon (hahmo)

| Perillinen-hahmo> Eragon (hahmo) |
| --- | --- |
Rotu:  ihminen (syntyjään) puoli-haltia
Sukupuoli:  mies
Ikä:  16
Ammatti:  lohikäärmeratsastaja
Syntymäpaikka:  Carvahall
Näyttelijä:  Edward Speleers
Ensiesiintyminen:  Eragon
Eragon on Christopher Paolinin kirjoittaman Perillinen-kirjasarjan päähenkilö. Eragon on tarinan alussa 15-vuotias poika, joka asuu pienessä kylässä nimeltä Carvahall, joka sijaitsee Palancarinlaaksossa Selkärankavuoriston vieressä. Eragonin perheeseen kuuluvat hänen serkkunsa Roran, Garrow-eno ja Eragonin lohikäärme Saphira.
Eragon

Eragon löytää metsästysretkellä ollessaan sinisen kiven, joka ilmestyy yhtäkkiä hänen eteensä. Myöhemmin kivi osoittautuu lohikäärmeen munaksi. Munasta syntyy lohikäärmeenpoikanen, Saphira, jonka Eragon piilottaa metsään. Kuningas Galbatorixin valtakuntaa palvelevat Ra'zacit tappavat Garrow'n jahdatessaan Eragonia, ja Eragon pakenee Carvahallista salaperäisen tarinankertojan, Bromin mukana, aikomuksenaan etsiä ja tappaa Ra'zacit. He matkaavat pitkiä matkoja joiden aikana Brom kouluttaa Eragonia magiassa ja taistelussa. Dras-Leonasta lähdön jälkeen Brom menehtyy ra'zacien yllätyshyökkäyksessä, mutta Eragonin pelastaa Murtagh, jonka kanssa he pelastavat haltiaprinsessa Aryan varjon nimeltä Durza vankeudesta, mutta tämä on tappavan myrkytyksen kourissa. Niinpä Eragon ja Murtagh päättävät lähteä kohti Vardeneita, jotka voisivat pelastaa Aryan ja ottaa Valtakunnan jahtaaman nelikon (Eragon, Murtagh, Arya ja Saphira) suojelukseensa.Pitkän matkan jälkeen Eragon saapuu Vardeneiden ja kääpiöiden luo Farthen Dûriin, ja nämä pelastavat Aryan. Kirjan lopussa käydään Farthen Dûrissa taistelu Vardeneiden ja Valtakunnan välillä, jossa Eragon tappaa Durzan Saphiran ja Aryan avulla, ja Vardenit voittavat taistelun.
Esikoinen

Eragon matkaa Ellesmeraan, haltioiden kaupunkiin, missä hän käy koulutuksensa loppuun Oromis-nimisen haltian ja lohikäärmeratsastajan johdolla. Ellesmerassa Eragon rakastuu Aryaan, mutta Arya ei voi vastata hänen tunteisiinsa heidän suuren ikäeronsa ja Eragonin koulutuksen takia. Eragonin koulutus jää kesken, koska hän joutuu lähtemään sotaan, joka on syttymässä Valtakunnan ja Vardeneiden välille. Palavien tasankojen taistelussa Vardenit lyövät Valtakunnan, ja Eragon kohtaa uuden Valtakuntaa palvelevan lohikäärmeratsastajan, joka paljastuu hänen kuolleeksi lavastetuksi ystäväkseen Murtaghiksi. Tämä kertoo että heidän olevan veljeksiä, ja heidän vanhempiensa olevan viimeinen Valapatto Morzan ja Selena. Murtagh poistuu taistelusta vieden mukanaan Zar'rocin, Eragonin miekan, joka taannoin kuului Morzanille, mutta Brom otti sen surmattuaan tämän kaksintaistelussa.
Brisingr > Helgrind

Eragon, Saphira ja Roran matkustavat Helgrindiin, Ra'zacien linnakkeeseen, ja tutkivat sitä. Roran tappaa yhden Ra'zacin ja Saphira lyö Lethrblakan. He löytävät Katrinan, ja Eragon löytää Sloanin, Carvahallin petturin, sokeana ja vangittuna. Eragon päättää jäädä Helgrindiin, Saphiran toivomuksia vastaan. Sitten Saphira lähtee Helgrindistä Roranin ja Katrinan kanssa. Eragon lyö toisen Ra'zacin ja saa lisää tietoa Valtakunnasta. Eragon pelastaa Sloanin, lähtee Helgrindistä, ja ottaa yhteyden Islanzadiin kysyäkseen mitä tehdä Sloanin kanssa. Hänelle paljastuu Sloanin tosi nimi, ja komentaa Sloanin tosi nimellään matkustamaan Du Weldenvardenia kohti. Hän mainitsee Sloanille että jos hän muodostaa itsensä uudelleen, hänen tosi nimensä muuttuisi, ja hän ei olisi enää sidoksissa Eragonin taikaan, mutta ei mainitse että haltiat voisivat myös palauttaa hänen näkönsä, sillä Sloan saattaisi huijata haltioita tekemään tämän.
Brisingr > Vardenien luona

Eragon pakenee Valtakuntaa ja liittyy taas Vardeneiden joukkoon, missä hänellä on muutamia asioita tehtävänään, ja kun Roran ja Katrina ovat juuri menossa vihille muutama sotilas ilmestyy. Nämä sotilaat vaikuttavat heikoilta, mutta he eivät voi tuntea kipua ja aiheuttavat tämän takia kaaoksen. Samaan aikaan Murtagh ja Thorn ilmestyvät ja koittavat kidnapata Eragonin ja Saphiran. Eragon kertoo Murtaghille, että tämä ja Thorn voivat muuttaa tosi nimiänsä ja täten vapauttaa itsensä Galbatorixin valasta, mutta he taistelevat kuitenkin. Saphira todistaa olevansa vahvempi kuin Thorn ja kolmentoista haltian voimin mukaan lukien Arya hän päihittää Murtaghin. Mutta Eragon pyörtyy yrityksestä ja Murtagh ja Thorn pakenevat. Sitten hän vihkii Roranin ja Katrinan perinteisessä seremoniassa.
Sitten Eragon tekee kolme kultalahjoitusta. Hän antaa yhden niistä nylkijä Gedricille, jolta Eragon varasti kolme härännahkaa Eragon-kirjassa. Hän antaa toisen Helenille, Jeodin vaimolle, tehdäkseen heidän avioliittonsa onnellisemmaksi. Hän muuttaa kolmannen kahdeksi kultasormukseksi, jotka hän vahvistaa magialla ja antaa ne Roranille ja Katrinalle jotta he voivat löytää toisensa mistä tahansa.
Perillinen

Eragonin edessä on ongelma. Lopullinen taistelu Galbatorixia vastaan lähestyy, ja Eragonilla ei vieläkään ole mitään keinoa voittaa kuningasta. Eikä asiaa auta että Glaedr, ei suostu puhumaan hänelle. Ja kun Murtaugh kaappaa Nasuadan, alkaa vaikuttaa siltä, että Vardenit ovat hävinneet sodan. Miten Eragon voi voittaa Galbatorixin kaltaisen ylivoimaisen vastustajan?
Aiheesta muualla

Wikia Perillinen kirjasarjasta
Enrique

| Enrique Enrique Iglesias |
| --- | --- | --- |

Studioalbumin tiedot
 Äänitetty : 1999
 Julkaistu: 23. marraskuuta 1999
 Tuottaja(t): Enrique Iglesias, Andres Restripo
 Tyylilaji: Pop
 Kesto: 53.40
 Levy-yhtiö: Interscope
Enrique Iglesiaksen muut julkaisut
| Cosas Del Amor 1998 | Enrique 1999 | Escape 2001 |
Singlet albumilta Enrique
 ”Bailamos” Julkaistu: 17. elokuuta 1999  ”Rhythm Divine” Julkaistu: 9. lokakuuta 1999  ”Be with You” Julkaistu: 24. helmikuuta 2000  ”Could I Have This Kiss Forever” Julkaistu: 25. heinäkuuta 2000  ”Sad Eyes” Julkaistu: 9. syyskuuta 2000
Enrique on espanjalaissyntyisen laulaja Enrique Iglesiasin neljäs studioalbumi, joka julkaistiin vuonna 1999. Tällä albumilla Iglesias nousi lopullisesti ympäri maailman tunnetuksi laulajaksi. Läpimurtoon vaikutti ehkä se, että albumi oli Iglesiasin ensimmäinen englanninkielinen.
Vähän ennen albumin tekoa Iglesias oli solminut levytyssopimuksen Interscopen kanssa. Tuolloin useat suuret levy-yhtiöt olivat käyneet kovaa kilpailua Bailamos-menestyskappaleensa  ansiosta maineeseen nousseesta laulajasta. Bailamos julkaistiin myös tällä albumilla, vaikka se oli ollut jo edellisen Cosas del Amor -albumin erikoispainoksessa sekä Wild Wild West -elokuvan soundtrackilla.
Enrique sisälsi muitakin suosikkeja. Singleinä julkaistiin Bailamosin lisäksi Rhythm Divine, Be with You, You Are My #1, Could I Have This Kiss Forever (duetto Whitney Houstonin kanssa) ja Sad Eyes, jonka alkuperäinen esittäjä on Iglesiaksen nuoruuden esikuva Bruce Springsteen. Albumilla oli myös espanjankielinen versio kyseisestä kappaleesta (Mas Es Amar). Enrique-albumi aloittikin Iglesiakselle nyt jo vakiintuneen tavan julkaista englanninkielisillä albumeillaan myös espanjankieliset versiot joistakin kappaleista. Tällä albumilla niitä edustavat Ritmo Total (Rhythm Divine) ja No Puedo Mas Sin Ti (I'm Your Man).
Albumista tehtiin hieman erilaisia versioita eri maiden markkinoille. Ensimmäiset 13 kappaletta olivat mukana kaikissa painoksissa, mutta niiden lisäksi Isossa-Britanniassa julkaistussa erikoispainoksessa oli mukana Fernando Garibayn tekemä remix-versio Rhythm Divine -kappaleesta ja Venäjällä julkaistussa erikoispainoksessa oli mukana You're My #1 -kappale, jossa Iglesiaksen kanssa lauloi tataariartisti Alsu.
Albumi nousi heti Yhdysvaltojen Billboard 200 -listalle sijalle 32. Myöhemmin se ylitti Yhdysvalloissa platinalevyrajan. Eniten albumia ostettiin kuitenkin Kanadassa, jossa se myi nelinkertaisesti platinalevyn verran. Espanjassa levyä myytiin kolminkertaisesti platinalevyn verran, Saksassa, Italiassa, Norjassa ja Puolassa platinaan ja 28 maassa kultalevymyyntiin. Yhteensä maailmanlaajuinen myynti oli noin 6,5 miljoonaa kappaletta.
Kappaleet

Rhythm Divine
Be with You
I Have Always Loved You
Sad Eyes
I'm Your Man
Oyeme
Could I Have This Kiss Forever (duetto Whitney Houstonin kanssa)
You're My #1
Alabao
Bailamos
Ritmo Total
Mas Es Amar
No Puedo Mas Sin Ti
Rhythm Divine (Fernando Garibay Remix) (Ison-Britannian erikoispainoksessa) / You're My #1 (duetto Alsun kanssa) (Venäjän erikoispainoksessa)
Enrique Iglesias
| --- | --- |
Studioalbumit::   Enrique Iglesias (1995)  Vivir (1997)  Cosas Del Amor (1998)  Enrique (1999)  Escape (2001)  Quizás (2002)  7 (2003)  Insomniac (2007)  Euphoria (2010)  Sex and Love (2014)  Final (Vol. 1) (2021)  Final (Vol. 2) (2024) 
Kokoelmat::   95/08 Exitos (2008)  Greatest Hits (2008)
Franz Xaver Zettler

Franz Xaver Zettlerin hauta Münchenissä.
Zettlerin lasimaalaus Seimen lapsi Karkkilan kirkossa.
Franz Xaver Zettler (21. elokuuta 1841 München, Saksan keisarikunta – 27. maaliskuuta 1916) oli saksalainen lasimaalari.
Zettler harjoitti alkuun kauppaa Stuttgartissa ja kotikaupungissaan mutta opiskeli samalla taidehistoriaa. Hänet palkattiin Mayerin hovimaalaamoon. Zettler, joka oli Mayerin vävy, tarttui pian yrityksen johtoon ja laajensi sitä niin, että se työllisti lähes 300 henkeä ja perusti sivupisteen Lontooseen. München kuninkaallisen lasimaalaamon lakkauttamisen jälkeen hän perusti itse lasimaalaamon, joka nousi maailmanmaineeseen. Zettler pyrki samaan laatuun kuin oli ollut vallalla lasimaalauksen kulta-aikaan 1440–1540. Yhdessä  Enzlerin ja Stockbauerin kanssa hän julkaisi teoksen Münchenin Ausgewählte Kunstwerke aus dem Schatz der reichen Kapelle in der königlichen alten Residenz zu München, joka esittelee Baijerin hallitsijoiden residenssin Münchner Residenzin kappelin taideteoksia.
Franz Xaver Wagenschön

Marie Antoinetten muotokuva vuodelta 1770.
Franz Xaver Wagenschön (2. syyskuuta 1726 Littisch, Böömi – 1. tammikuuta 1790 Wien, Itävalta) oli böömiläissyntyinen taidemaalari. Hän muutti 1747 Wieniin opiskelemaan maalausta.
Alkuun hän maalasi muotokuvia, muun muassa Itävallan keisarinnan Maria Teresian lasten kuvat. Myöhemmin hän keskittyi uskonnollisiin maalauksiin. Wagenschönin tunnetuimpia teoksia lienee Ranskan kuningattaren Marie Antoinetten muotokuva vuodelta 1770.
Eragon (elokuva)

| Eragon |
| --- | --- |
 Elokuvan juliste.
Ohjaaja:  Stefen Fangmeier
Käsikirjoittaja:  Peter Buchman   Lawrence Konner   Christopher Paolini (kirja)
Perustuu:  Christopher Paolinin romaaniin Eragon
Tuottaja:  John Davis   Adam Goodman
Säveltäjä:  Patrick Doyle
Kuvaaja:  Hugh Johnson
Leikkaaja:  Chris Lebenzon
Pukusuunnittelija:  Kym Barrett
Pääosat:   Edward Speleers  Djimon Hounsou  Jeremy Irons  John Malkovich  Christopher Egan  Sienna Guillory  Garrett Hedlund  Robert Carlyle 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  InterCom Netflix Disney+
Ensi-ilta:  15. joulukuuta 2006
Kesto:  1 h 46 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Eragon on vuonna 2006 ensi-iltansa saanut Stefen Fangmeierin ohjaama fantasiaelokuva, joka perustuu Christopher Paolinin samannimiseen kirjaan vuodelta 2003.
Juoni

Eragon-niminen 17-vuotias poika löytää metsästysretkellään sinisen kiven, joka osoittautuukin myöhemmin lohikäärmeen munaksi. Lohikäärmeen kuoriuduttua Eragon piilottaa sen metsään. Ra’zacit hyökkäävät Eragonin kotiin tavoitteenaan saada lohikäärmeen muna ja Eragonin eno Garrow kuolee hyökkäyksessä. Eragon päättää kostaa ra’zaceille ja lähtee yhdessä Saphiran ja tarinankertoja Bromin kanssa kostoretkelle.
Ra’zacien löytäminen ei ole helppoa, mutta myöhemmin, kun nämä ovat vaeltaneet jo pitkän matkaa ra’zacien perässä, Dras-Leona-nimisen kaupungin ulkopuolella ra’zacit pääsevät yllättämään toverukset. Brom saa veitsen kylkeensä ja kuolee myöhemmin luolassa, jolloin paljastuu että hän on entinen lohikäärmeratsastaja. Kuvaan astuu myös Murtagh, joka on pakolainen ja valapatto-Morzanin poika. Vardenien ja urgalien sota syttyy, jolloin Eragon ja Saphira tempautuvat siihen mukaan. Vardenit lyövät urgalit ja Eragon onnistuu tappamaan varjo Durzan lävistämällä tämän sydämen. Sota kuningasta vastaan on alkamassa.
Näyttelijät

| 0 | 1 | 2 |
| --- | --- | --- |
|  Edward Speleers   | … |   Eragon   |
|  Jeremy Irons   | … |   Brom   |
|  John Malkovich   | … |   Galbatorix   |
|  Robert Carlyle   | … |   Durza   |
|  Sienna Guillory   | … |   Arya   |
|  Djimon Hounsou   | … |   Ajihad   |
|  Garrett Hedlund   | … |   Murtagh   |
|  Chris Egan   | … |   Roran   |
|  Joss Stone   | … |   Angela   |
|  Steven Spiers   | … |   Sloan   |
|  Gary Lewis   | … |   Hrothgar   |
|  Alun Armstrong   | … |   Garrow   |
|  Caroline Chikezie   | … |   Nasuada   |
|  Tamsin Egerton   | … |   Katrina   |
|  Kimo Keoke   | … |   kääpiö   |
|  Nils Allen Stewart   | … |   urgali   |
Vastaanotto

Elokuva-arvosteluja kokoavan Rotten Tomatoes -sivuston mukaan Eragonia käsittelevästä 126 arvostelusta 16 prosenttia on ollut positiivisia. Vastaavaa tietoa keräävä Metacritic on antanut elokuvalle 38 pistettä sadasta 29 arvostelun perusteella, mikä vastaa ”yleisesti epäsuotuisaa” vastaanottoa.
Vastaanotto > Arvostelut

Filmgoer:
Jatko-osat

Elokuvan huonon menestyksen takia sille ei aikoinaan tehty jatko-osia. Vuonna 2022 kuitenkin ilmoitettiin, että Disney+ kehittelee Perillinen-kirjasarjaan perustuvaa televiosiosarjaa.
Aiheesta muualla

Eragon Internet Movie Databasessa (englanniksi)
Eragon Rotten Tomatoesissa. (englanniksi)
Perillinen
| --- | --- |
Kirjat:   Eragon  Esikoinen  Brisingr  Perillinen 
Muut teokset:   Eragon (elokuva)  Eragon (videopeli) 
Hahmot:   Arya  Eragon  Saphira 
Ryhmät:   lohikäärmeratsastajat  ra’zacit  urgalit  vardenit  varjot 
Paikat:   Alagaësia  Carvahall 
Taistelut:   Farthen Dûrin taistelu  Feinsterin taistelu  Gil’eadin taistelu  Palavien tasankojen taistelu 
Kirjailija:  Christopher Paolini
Franz Xaver Süssmayr

Franz Xaver Süssmayr (1766 – 17. syyskuuta 1803) oli itävaltalainen säveltäjä.
Süssmayr syntyi Schwanenstadtissa, Itävallassa. Süssmayr oli kuusivuotias, kun hänen äitinsä kuoli. Süssmayr lähti kotoa 13-vuotiaana. Hän opiskeli benediktiiniluostarissa vuosina 1779–1787. Tänä aikana hän aloitti myös musiikinharjoittamisen. Aluksi hän lauloi kuorossa, mutta äänenmurroksen jälkeen hän siirtyi orkesteriin soittamaan viulua.
Vuonna 1787 Süssmayr muutti Wieniin, jossa hän sai opetusta Antonio Salierilta. Todennäköisesti Süssmayria opetti myös hänen ystävänsä Wolfgang Amadeus Mozart, mutta asiasta ei ole varmuutta.
Süssmayr toimi Mozartin assistenttina tämän viimeisinä vuosina. On huhuttu Süssmayrin olleen Mozartin vaimon Constanzen rakastaja.
Mozartin kuoltua Süssmayr viimeisteli tältä keskeneräiseksi jääneen Requiemin.
Fischbachin linna

Piirustus Fischbachin linnasta
Fischbachin linna (luxemburgiksi Schlass Fëschbech, ransk. Château de Fischbach, saks. Schloss Fischbach) on linna Fischbachin kunnassa, Keski-Luxemburgissa. Sitä on historiansa aikana muutettu ja vaurioitettu useaan otteeseen. Vuonna 1635 se tuhoutui täydellisesti kolmikymmenvuotisessa sodassa.
Suurherttuoille linna päätyi ensimmäistä kertaa vuonna 1850, kun suurherttua Vilhelm II hankki sen haltuunsa. Toisen maailmansodan aikana linnaa miehitti Natsi-Saksa. Linnasta tehtiin tuolloin saksalaisten taiteilijoiden oleskelupaikka. Linnaa ei kuitenkaan muiden linnojen tavoin muutettu natsien mieltymyksiä vastaavaksi. Sodan päätyttyä linna olikin muuttovalmis maanpaossa olleelle suurherttuatar Charlotelle, toisin kuin virallinen residenssi Suurherttuan palatsi ja Bergin linna. Suurherttuatar Charlotte eli linnassa kuolemaansa, vuoteen 1985, asti.
Frej

Frej voi tarkoittaa seuraavia:
Frej, Freyr (myös Fröj), skandinaavisessa mytologiassa hedelmällisyyden, auringon ja sateen jumala
Frej, pohjoismainen miehen etunimi
Miinalaiva Frej, talvisodan aikainen Suomen merivoimien miinalaiva
IK Frej, ruotsalainen urheiluseura Täbystä
Frej, sukunimenä:
Saber Ben Frej (s. 1979), tunisialainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Frej”, voi hakea sivunnimihaulla, laajalla sivunnimihaulla tai tekstihaulla.
Epsilon Ursae Majoris

| Epsilon Ursae Majoris tai Alioth |
| --- | --- |
 Epsilon Ursae Majoris eli Alioth Otavan tähtikuviossa.
Bayerin designaatio:  Epsilon Ursae Majoris,Epsilon UMa, ε Ursae Majoris, ε UMa, Eps UMa
Flamsteedin designaatio:  77 UMa, 77 Ursae Majoris
HR-designaatio:  HR 4905
HD-designaatio:  HD 112185
Muut designaatiot:  Alioth, Allioth, Aliath, BD +56°1627, GCTP 2964.00, SAO 28553, FK5 483, CCDM 12540+5558, HIP 62956
Fyysiset ominaisuudet
Näennäinen kirkkaus:  1,76 mv
Absoluuttinen kirkkaus:  -0,22 Mv
Valovoima:  108 aurinkoa
Spektriluokka:  A0pCr
Väri-indeksi:  B-V -0,02  U-B 0,02
Lämpötila:  9 400 K
Massa:  ~3 M☉
Säde:  3,7 R☉
Muuttujatyyppi:  Alfa2-CVn
Pyörimisnopeus:  38 km/s.
Astrometriset ominaisuudet
Tähdistö:  Iso karhu,Ursa Major, UMa
Rektaskensio (J2000):  12h 54m 01,74959s
Deklinaatio (J2000):  +55° 57′ 35,3627″
Etäisyys:  80,93±1,25 valovuotta eli  24,81±0,39 parsekia
Parallaksi:  39,51 ± 0,20 mas
Säteisnopeus:  -9,3 ± 0,9 km/s
Ominaisliike:  RA:111,91 mas/v dekl:-8,24 mas/v
 Näkyy leveysasteiden 90° N  ja 35° S välillä. 
Epsilon Ursae Majoris (ε UMa / ε Ursae Majoris) eli Alioth on Otavan tähtikuviossa oleva tähti. Alioth on Otavan kattilan kahvan kattilaosaa lähin tähti. Tämä Ison Karhun tähdistön tunnettu tähti on taivaan 31. kirkkain näennäisellä kirkkaudellaan 1,76. Tähti on 80,9 ± 1,2 valovuoden päässä ja kuuluu Otavan liikkuvaan ryhmään.
Tähden spektrityyppi on A0VpCr, ja se on Alfa2 Canum Venaticorum -tyyppinen muuttuja. Alioth on kirkkain Ap-tähti, jonka spektrissä on huomattavasti kromia ja europiumia.[lähde? ] Voimakkaat magneettikentät lajittelevat eri alkuaineita tähdessä, ja jotkut aineet näkyvät voimakkaampina tähtien spektrissä. Tähden magneettikenttä on eri kulmassa tähden pyörimisakseliin nähden, ja näin tähden pyöriminen saa aikaan spektrimuutoksia, kun tähden eri puolet ilmestyvät näkyviin pyörimisen tahdissa.
Florentiini

Florentiinin kopio.
Florentiini (engl. Florentine) on suuri, keltainen 137,27 karaatin (27,454 g) timantti. Siihen hiottiin yhtenä ensimmäisistä timanteista säännöllinen fasettipinta, jossa on 126 viistettä.
Historia

Kivi hiottiin 1400-luvulla Bruggessä. Timantti myytiin alun perin yhdellä floriinilla (noin 6 euroa). Tarinat siitä alkoivat vuonna 1477, kun taistelussa kaatuneen Burgundin herttuan Kaarle Rohkean kerrottiin kantaneen sitä. Ensimmäinen selvästi dokumentoitu maininta timantista on vuodelta 1657. Silloin Florentiini oli vauraan firenzeläisen Medicin suvun hallussa. Seuraavaksi timantti siirtyi Lothringenin herttualle Franz III Stefanille vuonna 1736. Kun hänen tyttärensä Marie Antoinette meni naimisiin Ranskan kuninkaan Ludvig XVI:n kanssa, antoi hän Florentiinin tyttärelleen häälahjaksi. Seuraavaksi Florentiini putkahti esille Ranskan keisari Napoleon I:n liittyessä naimakaupalla Habsburgien sukuun. Napoleon antoi vaimolleen Marie-Louiselle Florentiinin häälahjaksi. Timantti palasi jälleen Habsburgeille. Se istutettiin kiinni Habsburgien kruunuun, jossa se pysyi vuoteen 1888 saakka. Vuonna 1918 keisarikunta luhistui ja keisariperhe pakeni jalokivet mukanaan. Heidän oli pakko käyttää välikättä myydessään timanttia. Välikäsi kuitenkin katosi mukanaan Florentiini. 1920-luvulla Yhdysvalloissa se hiottiin uudelleen.
Elisabeth ja Essex

| Elisabeth ja Essex> The Private Lives of Elizabeth and Essex |
| --- | --- |

Ohjaaja:  Michael Curtiz
Käsikirjoittaja:   Norman Reilly Raine  Æneas MacKenzie 
Perustuu:  Maxwell Andersonin näytelmään
Tuottaja:   Hal B. Wallis  Robert Lord 
Säveltäjä:  Erich Wolfgang Korngold
Kuvaaja:  Sol Polito
Leikkaaja:  Owen Marks
Tuotantosuunnittelija:  Anton Grot
Pukusuunnittelija:  Orry-Kelly
Pääosat:   Bette Davis  Errol Flynn  Olivia de Havilland 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   Yhdysvallat 27. syyskuuta 1939  Suomi 16. helmikuuta 1941 
Kesto:  106 minuuttia
Alkuperäiskieli:  englanti
Budjetti:  1,075 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Elisabeth ja Essex, myös nimellä Elisabet ja Essex (engl. The Private Lives of Elizabeth and Essex) on vuonna 1939 julkaistu Michael Curtizin ohjaama yhdysvaltalainen historiallinen elämäkerta- ja draamaelokuva. Technicolor-värijärjestelmällä kuvatun elokuvan pääosissa ovat Bette Davis kuningatar Elisabet I:nä ja Errol Flynn Essexin jaarli Robert Devereux’na. Elisabeth ja Essex kertoo kuningattaren ja jaarlin suhteesta. Romanttisen draamaelokuvan sivuosissa näyttelevät muun muassa Olivia de Havilland, Donald Crisp ja Vincent Price.
Elisabeth ja Essex perustuu Maxwell Andersonin näytelmään Elizabeth the Queen (1930), joka oli ollut Broadwaylla suuri menestys Lynn Fontanne ja Alfred Lunt näytelmän päärooleissa[lähde? ]. Näytelmän pohjalta käsikirjoituksen laativat Norman Reilly Raine ja Æneas MacKenzie.
Elisabeth ja Essex sai ensi-iltansa kotimaassaan 27. syyskuuta 1939 Beverly Hillsissä Kaliforniassa ja maanlaajuinen ensi-ilta 11. marraskuuta.[lähde? ] Suomessa elokuva sai ensi-iltansa 16. helmikuuta 1941. Elokuvan tuotti Warner Bros..
Elisabeth ja Essex oli vuonna 1940 ehdokkaana viiteen Oscar-palkintoon[lähde? ].
The Screen Guild Theater esitti elokuvasta 20. lokakuuta 1947 puolen tunnin mittaisen radiosovituksen, jossa Bette Davis oli toisessa nimiroolissa.[lähde? ]
Näyttelijät

| 0 | 1 | 2 |
| --- | --- | --- |
|  Bette Davis  | … |  kuningatar Elisabet I   |
|  Errol Flynn  | … |  Robert Devereux, Essexin toinen jaarli   |
|  Olivia de Havilland  | … |  lady Penelope Gray   |
|  Donald Crisp  | … |  Francis Bacon   |
|  Alan Hale, Sr.  | … |  Hugh O’Neill, Tyronen jaarli   |
|  Henry Daniell  | … |  sir Robert Cecil   |
|  Vincent Price  | … |  Sir Walter Raleigh   |
|  Henry Stephenson  | … |  lordi Burghley   |
|  James Stephenson  | … |  sir Thomas Egerton   |
|  Nanette Fabray  | … |  rouva Margaret Radcliffe (nimellä Nanette Fabares)   |
|  Ralph Forbes  | … |  lordi Knollys   |
|  Robert Warwick  | … |  lordi Mountjoy   |
|  Leo G. Carroll  | … |  Sir Edward Coke   |